# data[].attributes.body
ชื่อ ชญานิศ ลิม ชื่อเล่น จัสมิน

ชั้นปีที่ 2 คณะศิลปศาสตร์ เอกภาษาอังกฤษ

# data[].attributes.headline
วันปฐมนิเทศมหาวิทยาลัย

# data[].attributes.subject
วันปฐมนิเทศมหาวิทยาลัย

# data[].attributes.body
31 กรกฎาคม 2566 เป็นวันแรกที่ได้เข้าไปในหอประชุมมหิดลสิทธาคาร จำได้ว่าตอนเดินเข้าไปครั้งแรกคือรู้สึกพิเศษมาก ๆ บรรยากาศข้างในดูขลังและยิ่งใหญ่เหมือนที่คิดไว้

ช่วงที่ได้ฟังโอวาทจากท่านอธิการบดี สร้างแรงบันดาลใจให้กับหนูมาก ๆ ท่านได้เอ่ยคำยินดีต้อนรับ ยินที่ที่สิ่งที่พวกเราพยายามมาสัมฤทธิผลก้าวหนึ่งแล้วและสอนการใช้ชีวิตในมหาวิทยาลัย ให้ก้าวต่อ ๆไปมีคุณค่า แล้วพอต่อมาในช่วง Mu Talk ก็มีรุ่นพี่ศิษย์เก่ามาเล่าประสบการณ์ชีวิต ทำให้มองเห็นภาพอนาคตชัดขึ้นว่าเรียนไปแล้วต่อยอดยังไงได้บ้าง และแน่นอนที่สุดคือได้แรงบันดาลใจ ที่ประทับใจไม่แพ้กันคือได้เจอเพื่อนใหม่ที่นั่งข้าง ๆ ที่ตอนแรกก็ไม่รู้จะคุยอะไร แต่พอทักกันไปทักกันมาก็รู้ว่าเรียนอยู่เอกไทย คณะเดียวกัน น่ารักนิสัยดี คุยง่าย โชคดีมาก ๆ ที่เจอเพื่อนดี ๆ ตั้งแต่วันแรก

วันปฐมนิเทศวันนั้นเป็นวันที่ดีและน่าประทับใจ ทั้งบรรยากาศที่อบอุ่น สิ่งที่ได้ฟังจากผู้ใหญ่และรุ่นพี่ รวมถึงการได้เจอคนใหม่ ๆ รู้สึกว่าคุ้มมากที่พยายามสอบจนติดที่นี่ ทุกอย่างมันเหมือนฝันที่เป็นจริง เป็นอีกวันหนึ่งที่ทำให้หนูรู้สึกภูมิใจในตัวเองมาก ๆ

# data[].attributes.headline
วันปฐมนิเทศคณะ

# data[].attributes.subject
วันปฐมนิเทศคณะ

# data[].attributes.body
วันปฐมนิเทศคณะศิลปศาสตร์ถือว่าเป็นอีกวันหนึ่งที่ทำให้เข้าใจภาพรวมของการเรียนในมหาวิทยาลัยได้ชัดเจนขึ้น ได้ทำความเข้าใจเกี่ยวกับหลักสูตรใหม่ของคณะแบบละเอียด ตั้งแต่วิธีการเก็บหน่วยกิต การแบ่งหมวดต่าง ๆ วิชาเอก วิชาโท โดยเฉพาะวิชา Gen-ed ที่มีหมวด literacy ที่ต้องเก็บให้ครบ ซึ่งในตอนแรกก่อนมา ก็แอบกังวลว่าจะเข้าใจยากไหม แต่พอได้มาฟังอาจารย์แต่ละท่านขึ้นมาแนะนำตัวเองแบบเป็นกันเองและอธิบายเนื้อหาไปเรื่อย ๆ ก็เริ่มเข้าใจมากขึ้น ซึ่งบรรยากาศตอนนั้นคือค่อนข้างสบาย ๆ ทุกคนตั้งใจฟัง อาจารย์ก็ใจดี ตลกและคอยย้ำในสิ่งที่สำคัญ และถึงช่วงท้ายของวันหนูก็ได้เจอกับ อาจารย์ที่ปรึกษา ซึ่งท่านอาจดูนิ่ง ๆ ในตลอดแรก แต่จริง ๆ แล้วท่านใจดีและน่ารักมาก ๆ ท่านแนะนำตัวอย่างตรงไปตรงมา บอกว่าถ้ามีอะไรให้มาปรึกษาได้ตลอด จากนั้นก็ได้เจอกลุ่มเพื่อนใหม่ของเราที่ดูน่ารักและเข้ากันได้ดีมาก ๆ

# data[].attributes.headline
MU015 เป็น staff กิจกรรม Open House ของคณะของหลักสูตร English Program

# data[].attributes.subject
MU015 เป็น staff กิจกรรม Open House ของคณะของหลักสูตร English Program

# data[].attributes.body
ได้สมัครเป็นหนึ่งใน Decoration Team ของกิจกรรม Open House โดยโอกาสในครั้งนี้เป็นอะไรที่มีความสุขมาก ๆ เพราะได้ใช้เวลาร่วมกับเพื่อนในเอกเดียวกันและอาจารย์สองท่านที่ใจดีมาก ๆ เราได้แลกเปลี่ยนความคิดเห็น เสนอไอเดียในการออกแบบห้องให้ออกมาใน theme ที่ทีมฝั่งนักศึกษาเสนอ ซึ่งอาจารย์ก็เปิดรับความคิดเห็นและช่วยกันพัฒนาให้ออกมาอยู่ในรูปแบบงานจริง ๆ ในห้อง เราทำงานตั้งแต่ต้นจนจบด้วยกัน ทั้งคิดไอเดีย คิดโครงสร้างการออกแบบ ออกไปซื้อของ ไปตลอดจนถึงตกแต่งในวันจริง โดยที่งานในครั้งนี้ค่อนข้างรวบรัดแต่เราก็ผ่านมาได้ด้วยดี โดยที่ตัวหนูประทับใจในด้านความสัมพันธ์ที่พัฒนาขึ้นมาก ๆ กับเพื่อน ๆ ก็สนิทกันมากขึ้น กับอาจารย์ทั้งสองท่าน หนูก็ชื่นชมท่านมาก ๆ ถือว่าเป็นประสบการณ์ที่ดีสุด ๆ

# data[].attributes.headline
MU010 นัดเพื่อนต่างคณะมาเล่นแบดมินตันด้วยกัน 

# data[].attributes.subject
MU010 นัดเพื่อนต่างคณะมาเล่นแบดมินตันด้วยกัน 

# data[].attributes.body
ตัวหนูเป็นคนที่ชื่นชอบเล่นกีฬาแบดมินตันมาก ๆ ทำให้มีความคิดที่จะชวนเพื่อนทุกคนที่รู้จักมาเล่นด้วยกัน ในตอนแรกก็มีมาแค่สองสามคน จนในปัจจุบัน กลุ่มของหนูมีทั้งหมด 14 คน มีทั้งเพื่อนร่วมคณะ เอกเดียวกันและต่างเอก รวมถึงต่างคณะ โดยมีเพื่อนจากดุริยางค์และศาสนศึกษามาร่วมทำกิจกรรมร่วมกัน หนูภูมิใจมาก ๆ ที่มีเพื่อนมาออกกำลังกายด้วยกันทุกอาทิตย์จนกลายเป็นเหมือนประเพณีหรือชมรมไปแล้ว